Държавен вестник, бр. 101, 2015 г., стр. 61

БРОЙ  101	
Д Ъ Р Ж А В Е Н  В Е С Т Н И К 	
СТР.  61  
училищата. Необходимо е усъвършенстване 
на учебно-възпитателния режим и съобразя-
ването му със съвременните изисквания за 
оптимално физическо и психическо развитие 
на учениците и физиологичните принципи 
на динамиката на дневната и седмичната 
активност на учениците.
Предвид значителната честота на травмите 
и отравянията като причина за смърт и ув-
реждания в детска възраст следва да се пред-
приемат комплексни междусекторни мерки за 
превенция на битовия и пътнотранспортния 
травматизъм и последствията от тях. Важен 
елемент от тези мерки е осигуряването на 
подходящо обучение на децата и юношите за 
най-честите заплахи за възникване на битов 
или друг травматизъм и начините, по които 
да се предпазят и да оказат първа помощ при 
необходимост.
Особено внимание следва да се отдели на 
подходите и мерките за опазване на здравето 
на децата в юношеска възраст. Юношеството 
е период, който се характеризира с бързи 
физически, когнитивни и социални проме-
ни, включително полово и репродуктивно 
съзряване. 
Макар юношите да са група от населението, 
която по принцип се радва на добро здраве 
(поради което често остават извън фокуса 
на здравната система), юношеството води до 
нови предизвикателства за тяхното здраве и 
развитие поради тяхната сравнителна уязви-
мост и натиска за рисково здравно поведение, 
оказван от обществото и връстниците им. 
За правилното формиране на здравното и 
социалното поведение на юношите следва да 
се осигури достъп до подходяща информация 
за това, как да защитават своето здраве и да 
практикуват здравословно поведение. 
Особено внимание следва да се отдели 
на осигуряването на информационно-обра-
зователни и здравно-консултативни услуги 
за здравословен начин на живот, за превен-
ция на злоупотребата с наркотици, тютюн и 
алкохол, за рисковете на социокултурната и 
материалната околна среда, в която младите 
хора живеят и се социализират. 
Нужни са ефективни мерки за защита на 
децата от употребата на тютюн и алкохол 
на ниво семейна среда и общество, в т.ч. 
подобряване на контрола върху забраната на 
продажбите на непълнолетни лица, тютюно-
пушене на обществени места и др. Данните за 
нарастваща честота на наркотичните зависи-
мости налагат подобряване на ефективността 
и разширяване на мерките за превенция и 
подкрепа на рискови целеви групи, както и 
на мерките за ранна интервенция по пробле-
мите на наркотиците, за работа с родители 
на деца и младежи с проблемно поведение 
по отношение на употребата на наркотични 
вещества. Необходимо е създаване на условия 
за разкриване на съвременни терапевтични 
общности за лечение, рехабилитация и ресо-
циализация на зависимите.
Трябва да бъде мобилизиран широк кръг 
от заинтересованите страни в подкрепа на 
програми, свързани с подобряване на здравето 
и благосъстоянието на децата в неравностойно 
положение, борбата с търговията с деца, детско-
то насилие, детската проституция и детската 
порнография. Интегриране на работата върху 
психичното и сексуалното здраве в тези про-
грами е особено важно (виж Политика 1.5).
МЕРКИ:
1.2.1. Продължение на дейностите по мярка 
1.1.1 за деца и юноши от 1 до 19 г.;
1.2.2. Продължение на дейностите по мярка 
1.1.2 за деца и юноши от 1 до 19 г.;
1.2.3. Продължение на дейностите по мярка 
1.1.3 за деца и юноши от 1 до 19 г.;
1.2.4. Продължение на дейностите по мярка 
1.1.4 за деца и юноши от 1 до 19 г.;
1.2.5. Продължение на дейностите по мярка 
1.1.6 за подобряване на условията за диагно-
стика и лечение в педиатричните структури;
1.2.6. Осигуряване на комплексно интер-
дисциплинарно медицинско обслужване за 
деца с хронични заболявания и специални 
потребности;
1.2.7. Продължение на дейностите по мярка 
1.1.7 за деца и юноши от 1 до 19 г.;
1.2.8. Продължение на дейностите по мярка 
1.1.8 за деца и юноши от 1 до 19 г.;
1.2.9. Повишаване на компетентността на 
медицинските специалисти в областта на 
консултирането и ефективната комуникация 
с родителите и децата; 
1.2.10. Продължение на дейностите по мярка 
1.1.10 за деца и юноши от 1 до 19 г.;
1.2.11. Насърчаване на холистичния подход 
към ранното детско развитие и включване на 
различни видове специалисти (педагози, пси-
холози, логопеди и др.) на база Стандартите 
за развитие и учене на деца в ранна възраст 
(до 3 години);
1.2.12. Продължение на дейностите по мярка 
1.1.12 за деца и юноши от 1 до 19 г.; 
1.2.13. Продължение на дейностите по мярка 
1.1.14 за деца и юноши от 1 до 19 г.; 
1.2.14. Продължение на дейностите по мярка 
1.1.15 за деца и юноши от 1 до 19 г.;
1.2.15. Изграждане на жизненоважни уме-
ния за отговорно здравословно поведение 
чрез здравно образование и други мерки за 
повишаване на информираността, знанията и 
нагласите на децата и юношите от 1 до 19 г.;
1.2.16. Създаване на среда, подкрепяща 
здравето в детските градини и училищата, 
със специфична насоченост към промоция, 
превенция и грижи за деца с хронични за-
болявания;
1.2.17. Разширяване на дейностите за по-
добряване на сексуалното и репродуктивното